描写夏天的古诗

1六月二十七日望湖楼醉书苏轼

黑云翻墨未遮山, 白雨跳珠乱入船。
卷地风来忽吹散, 望湖楼下水如天。

2晓出净慈寺送林子方【宋】杨万里

毕竟西湖六月中, 风光不与四时同。
接天莲叶无穷碧, 映日荷花别样红。

3小池【宋】杨万里

泉眼无声惜细流, 树阴照水爱晴柔。
小荷才露尖尖角, 早有蜻蜓立上头。

4四时田园杂兴(昼出夜耕夜绩麻) 【宋】范成大

昼出耘田夜绩麻, 村庄儿女各当家。
童孙未解供耕织, 也傍桑阴学种瓜。

5四时田园杂兴【宋】范成大

梅子金黄杏子肥, 麦花雪白菜花稀。
日长篱落无人过, 唯有蜻蜓蛱蝶飞。

6曲院风荷【清】陈璨

六月荷花香满湖, 红衣绿扇映清波。
木兰舟上如花女, 采得莲房爱子多。

7夏吟【宋】戴石屏

乳鸭池塘水浅深,熟梅天气半晴阴。
东园载酒西园醉,摘尽枇杷一树金。

8初夏绝句【宋】陆游

纷纷红紫已成尘,布谷声中夏令新。
夹路桑麻行不尽,始知身是太平人。

9《水浒传》中的一首(施耐庵)

赤日炎炎似火烧,野田禾稻半枯焦。
农夫心内如汤煮,公子王孙把扇摇。

10客中初夏(司马光)

四月清和雨乍晴,南山当户转分明。
更无柳絮因风起,惟有葵花向日倾。

11初夏睡起(杨万里)

梅子流酸溅齿牙,芭蕉分绿上窗纱。
日长睡起无情思,闲看儿童捉柳花。

12三衢道中(曾几)

梅子黄时日日晴,小溪泛尽却山行。
绿阴不减来时路,添得黄鹂四五声。

13初夏游张园(戴敏)

乳鸭池塘水浅深,熟梅天气半晴阴。
东园载酒西园醉,摘尽枇杷一树金。

14山亭夏日(高骈)

绿树阴浓夏日长,楼台倒影入池塘。
水晶帘动微风起,满架蔷薇一院香

15夏夜叹【唐】杜甫

永日不可暮,炎蒸毒我肠。安得万里风,飘?吹我裳, 昊天出华月,茂林延疏光。仲夏苦夜短,开轩纳微凉。
虚明见纤毫,羽虫亦飞扬。物情无巨细,自适固其常, 念彼荷戈士,穷年守边疆。何由一洗濯,执热互相望。
竟夕击刁斗,喧声连万方。青紫虽被体,不如早还乡, 北城悲笳发,鹳鹤号且翔。况复烦促倦,激烈思时康。

描写夏天的诗句

1.力尽不知热,但惜夏日长。(白居易:《观刈麦))

2.深居俯夹城,春去夏犹清。(李商隐:(晚晴))

3.首夏犹清和,芳草亦未歇。(谢灵运:(游赤石进帆海》)

4.仲夏苦夜短,开轩纳微凉。(杜甫:《夏夜叹》)

5.农夫方夏耘,安坐吾敢食。(戴复古:《大热》)

6.人皆苦炎热,我爱夏日长。(李昂:《夏日联句》)

7.残云收夏暑,新雨带秋岚。(岑参:《水亭送华阴王少府还县》)

8.连雨不知春去,一晴方觉夏深。(范成大:《喜晴》)

9.清江一曲抱村流,长夏江村事事幽。(杜甫:《江村》)

10.芳菲歇去何须恨,夏木阳阴正可人。(秦观:《三月晦日偶题》)